Eesti Aiake

Eesti Aiake (vene keeles Эсто-Садок) on eesti küla Venemaal Krasnodari krais.

Eesti Aiake jääb Sotši linna haldusalasse Adleri linnarajooni. Küla asub mägedevahelises Mzõmta jõe orus Punasest Lagedast 4 km ülesvoolu. Asula keskkoht on merepinnast 578 m kõrgusel. 2002. aastal elas Eesti Aiakeses 704 inimest.

Eesti Aiakeses on Roza Hutori raudteejaam ja Esto-Sadoki raudteepeatus.

Eesti Aiakese rajasid 1886. aastal Eestist välja rännanud talupojad Esto-Sadok (Eesti Aiake) - 125 aastat rus.postimees.ee (vene keeles). Asula rajati kohale, kust seal varem elanud ubõhhid ja abhaasid olid välja aetud. 1918. aastaks elas külas 210 elanikku ja 36 perekonda. Külal oli oma koolimaja, rahvamaja ja külavalitsuse maja.Eesti asundused ja asupaigad Wenemaal (1918). Tartu: Eesti Kirjastuse-Ühisus "Postimees".  Nõukogude ajal oli see õitsev asundus. 13. septembril 2008 taasavati Eesti Aiakeses A. H. Tammsaare majamuuseum, mille remondiks eraldas Eesti kultuuriministeerium 400 000 krooni.Sotši lähistel taasavati külastajatele Tammsaare majamuuseum uudised.err.eeFotokaameraga Sotšis, Adleris ja Eesti Aiakeses www.vooremaa.ee

2014. aastal toimusid Eesti Aiakeses Sotši taliolümpiamängude murdmaasuusatamise alad. Mängudeks ehitati ülisuur raudteejaam, mille projekt võimaldas selle osaliselt, tiibehitise osas demonteerida ja uuel kohal püsti panna.Pärast 2014. a. on Venemaa raudteel kavas Eesti Aiakese jaam demonteerida (vene keeles) Nii Punasele Lagedale kui ka Eesti Aiakesse ehitati uued hotellid. Nendest hotellidest jäävad Eesti Aiakese maa-alale hotellid Olimp, Tatjana, Vertikal, Šato, Gala-Alpik, Aibga, Pik Hotel (endine Radisson SAS Lazurnaja Pik Hotel) KP hotellid (vene keeles), Edelweiß ja Club-Hotel 4 Veršinõ. Pik Hotel asub Eesti Aiakese ja Punase Lageda vahel ning see on ainus neljatärniline mägihotell Venemaal.
Viited

Välislingid

Vaade Eesti Aiakesele
Punase Lageda ja Eesti Aiakese kaart (vene keeles)

Kategooria:Väliseesti külad
Kategooria:Krasnodari krai
Kategooria:Venemaa külad